Държавен вестник, бр. 30, 2024 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  30
плаването и граничния режим във вътреш­
ните морски води, в териториалното море и 
във вътрешните водни пътища на Република 
България на български и чуждестранни яхти, 
лодки и други плавателни средства за спорт, 
туризъм и развлечение, както и извършване 
на водноатракционни услуги с тях, приета с 
Постановление № 293 на Министерския съвет 
от 2009 г. (ДВ, бр. 99 от 2009 г.).
Чл. 30. В случай на удавяне стопанинът 
на водната площ, съответно на басейна за 
обществено ползване, ръководителят на спа­
сителната станция, ръководителят на спаси­
телните постове или съответният спасител 
уведомява незабавно единния европейски 
номер за спешни повиквания „112“.
Раздел IV
Изисквания към спасителите 
Чл. 31. (1) Спасител на плаж и спасител на 
басейн може да бъде всяко лице, навършило 
18 години, преминало обучение и положило 
успешно изпит.
(2) Обучението за спасител на плаж и 
спасител на басейн се организира от Българ­
ския Червен кръст или от други обучаващи 
институции, които са осигурили следните 
специалисти, които да участват в провеждане 
на обучението:
1. спасители с квалификация за инструктор 
по водно спасяване; 
2. лекари с придобита специалност „Анесте­
зиология и интензивно лечение“ или „Спешна 
медицина“.
(3) Обучението по ал. 2 се извършва по 
програма, утвърдена от министъра на здраве­
опазването, и в него могат да участват лица, 
навършили 17 години.
(4) Обучението по ал. 2 завършва с изпит 
пред комисия, назначена от Българския Чер­
вен кръст, в състава на която са включени 
инструктори по водно спасяване и лекари с 
придобита специалност „Анестезиология и 
интензивно лечение“ или „Спешна медицина“. 
(5) На лицата, положили успешно изпита по 
ал. 4, се издава удостоверение за преминато 
обучение за спасител на плаж и/или басейн 
от Българския Червен кръст.
(6) Спасител на плаж и спасител на басейн 
може да бъде и лице, което е преминало 
обучение в друга държава, сертифицирано 
от водноспасителна организация – член на 
Международната федерация по водно спася­
ване ILS.
(7) Спасителите, които управляват моторни 
плавателни средства и/или други транспортни 
средства, трябва да притежават и документ, 
доказващ съответната правоспособност.
Чл. 32. (1) Спасителите, включително 
тези по чл. 31, ал. 6, подлежат на ежегодна 
проверка на годността за осъществяване на 
водноспасителна дейност, която се организира 
и осъществява от Българския Червен кръст 
съгласно показателите по приложение № 8. 
(2) Резултатите от проверката по ал. 1 се 
нанасят в талон за годишна проверка.
(3) За спасителите, които се назначават 
на работа за неопределен срок, ежегодна­
та проверка се провежда всяка година до 
31 януари, а за сезонно назначаваните – преди 
постъпване на работа.
(4) Талоните, издадени през текущата годи­
на, важат до 31 януари на следващата година.
Чл. 33. (1) Спасителят има следните за­
дължения:
1. наблюдава непрекъснато по време на 
дежурство лицата, намиращи се във вода­
та в поверения му за охрана район, и има 
постоянна готовност за предприемане на 
спасителна акция;
2. извършва спасителна акция при инцидент 
във водата и оказва първа помощ до присти­
гане на медицински специалист;
3. проверява годността на спасителните 
съоръжения и състоянието на дъното в зоната 
на спасяване преди постъпване на дежурство;
4. уведомява писмено стопанина на водната 
площ, съответно на басейна за обществено 
ползване, при установяване на липси или 
негодност на спасителните съоръжения;
5. работи за предотвратяване на водни 
инциденти;
6. поддържа физическата си подготовка и 
професионалните си умения на необходимата 
степен за извършване на спасителни акции;
7. при обхождане по брега на наблюдаваната 
акватория носи спасителен буй;
8. води дневник на спасителния пост, в 
който се отбелязват дежурствата, почивките, 
хидрометеорологичните условия и инциден­
тите през деня.
(2) При неспазване от гражданите на ука­
занията, давани от спасителя, и при опасност 
от възникване на водни инциденти спасителят 
може да потърси съдействие от органите на 
Министерството на вътрешните работи.
Раздел V
Специфични изисквания към организацията 
на водноспасителната дейност и обезопася­
ването на водните площи, ползвани органи­
зирано от деца и ученици
Чл. 34. (1) Участъкът от плажната или 
бреговата ивица, който се ползва за органи­
зиран отдих на деца и ученици, съгласуван 
предварително с концесионера или наемателя, 
трябва да е отделен от съседните терени и 
обозначен с указателни табели за разположе­
нието на групите.
(2) Мястото за къпане трябва да отговаря 
на следните изисквания:
1. общата водна повърхност да осигурява по 
2 – 4 m2  площ за къпещо се дете или ученик;